31994D0040
L 022/50
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 януари 1994 година
относно списъка на предприятията в Зимбабве, които са одобрени да внасят месни продукти в Общността
(94/40/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от рода на едрия рогат добитък и свине, и на прясно месо от трети страни (1), последно изменена с Регламент (ЕИО) № 1601/92 на Съвета (2), и по-специално член 4, параграф 1 от нея,
като има предвид, че на предприятията в трети страни, ще им бъде дадено разрешение да изнасят месни продукти за Общността, само ако отговорят на общите и специалните условия, определени в Директива 72/462/ЕИО;
като има предвид, че в съответствие с член 4, параграф 3 от Директива 72/462/ЕИО на Съвета, Зимбабве е предоставила данни за едно предприятие, на което е разрешено да изнася за Общността;
като има предвид, че извършената от Общността инспекция на място е показала, че стандартите за хигиена на това предприятие са достатъчни и следователно, то може да влезе в първи списък на предприятията, от които може да бъде разрешен внос на месни продукти;
като има предвид, че условията за внос на месни продукти от предприятията, които са включени в списъка на приложението към настоящото решение, продължават да бъдат предмет и на други вече приети разпоредби на Общността, както и на общите разпоредби на Договора, и по-специално нормативната уредба на Общността във ветеринарната област, в частност тези, които се отнасят до ветеринарно-санитарния контрол;
като има предвид, че мерките, предвидени в настоящото решение са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Предприятието в Зимбабве, което е включено в приложението, се одобрява за целите на износа на месни продукти за Общността.
2. Вносът от това предприятие остава предмет на ветеринарните разпоредби на Общността, посочени в други актове от ветеринарната област и по-специално тези, които се отнасят до ветеринарно-санитарния контрол.
Член 2
Адресати на настоящото решение са държавите-членки.
Съставено в Брюксел на 25 януари 1994 година.